Diari Oficial de la Generalitat Valenciana


Sumari del DOGV 5436, del 25-01-2007 (2006/15600)

Informació pública del document "Modificació número 4 del Pla General d'Ordenació Urbana de Xàtiva".
----------------------------------------------------------------------------------------------------

### Dades del document

Número de DOGV
:   5436

Data del DOGV
:   25-01-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2006/15826


Data del document
:   12-12-2006

Organisme emissor
:   Ajuntament de Xàtiva

Tipus de document
:   Informació Pública

Descriptors 

:   * Xàtiva
    * administració local
    * pla d'urbanisme

En virtut de l'acord plenari d'este ajuntament de Xàtiva, de data 9 de novembre de 2006, a la vista del document "Modificació número 4 del Pla General d'Ordenació Urbana de Xàtiva", redactat per Ingeniería Segura & Roldán a sol·licitud d'este ajuntament i de conformitat amb el que disposen els articles 93 i 81 de la Llei 16/2005, de 30 de desembre, de la Generalitat, Urbanística Valenciana, es va acordar sotmetre a exposició pública, l'esmentat document, en la qual es realitza una modificació de diverses determinacions del Pla General, tant a nivell gràfic com a nivell normatiu. Les qüestions que es plantegen modificar són les que s'enumeren a continuació:  
· Proposta d'ambdues reserves de sòl destinat a equipament públic i zona verda respectivament, en sòl urbanitzable, una d'estes entre el sector Bola II i la granja escola Casablanca, i la segona entre l'equipament del poliesportiu Les Pereres i el sòl urbà residencial en què s'ubica la paperera San Jorge.  
· Desafectació d'una parcel·la destinada a equipament públic, la qual passa a tindre caràcter lucratiu.  
· Identificació de les parcel·les que van a quedar afectades a la promoció d'habitages protegits en qualsevol dels seus règims.  
· Canvi d'ús de diverses parcel·les destinades actualment a equipaments públics, les quals passen a tindre un ús destinat a habitatges dedicats a residència permanent en règim de lloguer per a persones majors, discapacitades o menors de 35 anys, de domini públic. Esta modificació du a és a més aparellada la creació d'una nova zona d'ordenança denominada "Habitatges protegits en règim de lloguer"  
· Modificació de l'ordenació detallada del polígon industrial E, per a adaptar-se als condicionants imposats per l'execució del "Nou accés ferroviari d'alta velocitat de Llevant. Madrid-Castella la Mancha-Comunitat Valenciana-Regió de Múrcia".  
· Complementació de les ordenances municipals de policia de l'edificació, amb l'objecte de permetre la implantació d'elements tècnics de les instal·lacions sobre l'espai interior de l'illa, més enllà de la profunditat edificable, amb unes restriccions menors que les previstes en la regulació actual.  
La informació pública es realitza per un període d'un mes, mitjançant la publicació d'un anunci en un diari d'informació general editat a la Comunitat i simultàniament en el Diari Oficial de la Generalitat, durant el qual, es podran formular al·legacions, i també es podrà consultar en este ajuntament, el contingut de l'esmentada documentació.  
Xàtiva, 12 de desembre de 2006.- L'alcalde: Alfonso Rus Terol.